Oorlogstories | Toortsie, Kameel en Bokbaaivygie se blog
BESTEL TOORTSIE SE BANTINGBOEREKOS HIER!
Order Toortsie’s Banting Bash HERE
Toortsie se Bantingboerekos – Winkels wat dit aanhou
Toortsie’s Banting Bash – Recipebook for LCHF
← die krag, o die krag
Toorts se Toeka Tokkel: Stoepstories →
Posted on Februarie 16, 2015	by Toortsie
Voor ek oor die oorlogstories skryf, wil ek vertel van ‘n Overberg storie waarvan ek vergeet het, een wat ek al ‘n geruime tyd terug gelees het, maar baie geniet het. Die uitgespoeldes, van Dalene Matthee. Dit speel in ‘n, vir my, minder bekende deel van ons strandveld af, in ongeveer 1950. Soos al Matthee se boeke, is ook hierdie een ‘n lieflike boek om te lees.
Ek het twee oorlogstories in ‘n kort tydjie gelees, en is bang dat ek hulle dalk verwar met mekaar. Kort voor ek beide hierdie boeke gelees het, het ek ‘n praatjie van Chanette Paul bygewoon waar sy vertel het van die Davel vroue, ‘n reeks boeke wat sy geskryf het. Die eerste een is Tamara, wie op die plaas agterbly toe die oorlog begin. Tamara, wie verlief is op haar broer. Tamara wie die hele opbou van die oorlog beleef. Tamara, wie planne maak om te oorleef deur die oorlog. Alhoewel dit ‘n reeks is, en die mense wie daarin speel, almal aan mekaar verbind is, is dit nie ‘n “oorlogsreeks” nie. Dit gaan oor Tamara se dogters en ook hulle kinders, so die tyd waarin dit afspeel, verander. Dis heerlike stories om te lees en ek kon my met elkeen van die vroue assosieer. Ná Tamara, volg Willemien, Annabella, Deborah, Isabelle, Maryn, Fleur, elkeen vroue in hulle eie reg. Vroue wie nie hulle bra’s verbrand vir vroueregte nie, maar wat as vrou haar plek volstaan en haar ding doen. Vroue van wie ek hou.
Die ander oorlogboek wat ek gelees het, is Fees van die ongenooides, deur PG du Plessis. Ons beleef die oorlog, die wreedheid van die konsentrasiekamp, verlore liefde. ‘n Ongelooflike boek.
Terwyl hierdie bloginskrywing nog nie so lank is nie, kan ek van nog ‘n boek vertel. Ek lees soms ook lekker ligte leesstof. Romanses. Ja, baie mense trek hulle neuse daarvoor op, maar romanses is goedvoel boeke. Dit werk altyd mooi uit, en selfs al weet jy al van bladsy 5 af wie by wie gaan uitkom, bly die verrassing van HOE dit gaan gebeur. Sulke boeke is sommer goed vir die huwelik ook! 😉
So ‘n ligte boekie is Adam op bestelling, deur Dina Botha. ‘n Lekker storie wat maklik lees, wat jou laat ontspan, en tog ‘n verrassing hier en daar het.
Op Pinterest lys ek al die boeke waaroor ek al geskryf het. Kliek net hier.
'n Flitsliggie wat oral inskyn, ook waar dit soms ongemaklik is... A Toortsie is a small flashlight, like a torch.
View all posts by Toortsie →
This entry was posted in Boeke en flieks. Bookmark the permalink.
23 Responses to Oorlogstories
Februarie 16, 2015 om 7:33 vm
Dalene Mattheeklink n goeie boek om te lees. Sy het besonderse skryfstyl. Nie te mal oor P G nie, maar kan dalk ook gaan. Dankie vir die resensies. Dit help nogal om n keuse te maak.
Februarie 16, 2015 om 7:34 vm
Jong, dis maar my opinie… Dalk moet jy eers regtig goeie resensies gaan lees. Ek skryf sommer net neer oor boeke waarvan ek hou.
Februarie 16, 2015 om 8:00 vm
Dit help nogal om n “gewone” ou se mening ook te weet.
Februarie 16, 2015 om 8:03 vm
Februarie 16, 2015 om 9:05 vm
Dalene Matthee se boeke is altyd wenners. Alhoewel ek nog nie hierdie een gelees het. Niks wat jou so kan ontspan soos ‘n lekker boek in die hand.
Februarie 16, 2015 om 9:08 vm
O sy het een geskryf oor ‘n vrou wat met diamante gesmokkel het wat ek ook baie geniet het.
Februarie 16, 2015 om 9:09 vm
Oe!!! Ek moet Die Uitgespoeldes weer gaan lees. Ek moes dit koop (dit het eers na Tannie Dalene se dood verskyn) maar ek het dit net een keer gelees.
Die “Fees van die Ongenooites” is goed (moontlik selfs briljant) tot op ‘n punt. Ek dink dit gee ‘n gebalanseerde seining van al die onheil en konflikte in ‘n oorlog. Alhoewel, daardie man wat sy vrou se kis gaan uitgrawe en alles wat daarop volg is net af.
Februarie 16, 2015 om 9:12 vm
Ek het beide die boeke al ‘n tydjie terug gelees. Ek sal sowaar nou weer die Fees moet gaan oorlees. Daar is ‘n hele paar dinge in die storie wat AF is. Tog dink ek dis dinge wat maar gebeur het.
Februarie 16, 2015 om 9:33 vm
Daar is af en AF. Ek kan amper enige iets in ‘n boek hanteer, aansienlik meer as in ‘n fliek of ‘n TV program. Moord, selfmoord, aanranding, verkragting, om op jou goewernante verlief te raak, oneg, seks ens. Dit kan ek hanteer, dit is deel van die storie. Daar is ‘n sekere mate van skok wat met hoog aangeskrewe werk verwag word. Fees was geen uitsondering nie. Daardie toneel vat dit net te ver.
Toegegee, dit is iets wat ‘n mens van PG du Plessis kan verwag. Neem Kooperasie Stories byvoorbeeld. Ek het dit as ‘n kleuter die eerste keer gekyk en gewoonlik kyk ek dit baie lekker. Daar is egter die een episode wat my sommer ‘n gly aan die hele reeks gee. Daardie episode waar Genis opsluit ‘n boom moet afkap en die meisie raak vertraag.
Dalk net nie my smaak nie.
Februarie 16, 2015 om 9:34 vm
Oor Tamara? Is sy ernstig op haar eie bloedbroer verlief? Soos in sy wil met hom trou en kinders maak?
Februarie 16, 2015 om 10:13 vm
Ja, maar dit was nie haar bloedbroer nie. 🙂
Februarie 16, 2015 om 1:00 nm
Hie Hie. Ek dink ek weet presies wat in daardie boek gebeur. Sy vind beslis iewers uit dat dit nie haar bloedbroer is nie en dat daar dus niks met haar skeel nie.
Februarie 16, 2015 om 1:05 nm
Lees maar self. Dis ‘n dun boekie, ligte leesstof.
Februarie 16, 2015 om 10:14 vm
Nou het ek te veel uitgelap. Ai
Februarie 16, 2015 om 11:56 vm
Die uitgespoeldes was pragtig, so ook Fees van die ongenooides. Laasgenoemde is, na my mening, een van die beste boeke wat nog in Afrikaans verskyn het.
Februarie 16, 2015 om 12:11 nm
Lekker lysie.Ek was mal oor Fees van die ongenooides.Dis na my mening een van die beste boeke wat ek nog ooit in Afrikaans gelees het.
Februarie 16, 2015 om 12:12 nm
Ek het nou nie eers Dalenatjie se kommentaar gelees nie,toe sien ek nou ek het haar amper woordeliks aangehaal 😆
Februarie 16, 2015 om 12:14 nm
My broer sê dieselfde.
Februarie 17, 2015 om 10:17 vm
Dalene Matthee se boeke is puik. Bly jy het genoem van die boek oor diamantsmokkelary. Nou die ander dag aan die boek gedink, en konnie onthou wie die skryfster was nie.
Februarie 17, 2015 om 10:39 vm
Diamantsmokkelary het altyd my pa se verbeelding aangegryp. Hy was al baie oud toe gee ek vir hom die boek om te lees en het gedink hy sal dit baie geniet. Vreemd, dit het vir my gevoel dat hy dit nie geniet het nie. Ek het dit baie geniet.
Februarie 25, 2015 om 4:47 nm
Klink alles heel interessant, ek hou van oorlogstories al is dit ‘n tragiese tema. Het jy al Kamphoer gelees? Onthutsend.
Februarie 25, 2015 om 4:56 nm
Nog nie. Wie is skrywer?
Februarie 25, 2015 om 9:26 nm
Francois Smith. Dis gebaseer op ‘n ware verhaal. En hoe die verhaal aan die lig gekom het na so baie jare is ook baie interessant.
344,069 ste persoon wat hier inloer! Baie dankie en welkom! Hoop jy loer weer in.
Dis paddas en eiers en melk en al derglike dinge
Met lekkerkry klaarkry
‘n Nuwe seisoen
Kruinsig Plaasakkommodasie – die binnekant / Kruinsig Farm Accommodation – the inside
Wat kan jy met 'n miljoen doen??
uitrusting vir moeder van die bruidegom...
Toortsie se Bantingboerekosboek – Kliek op HIERDIE skakel.
Toortsie se Banting Boerekos
Toortsie’s Banting Bash – Recipe book – Click on photo
Kategorië Kies Kategorieë ‘In opdrag…. (78) 100 goedvoel dae (95) 26 Kaapse vroue (18) 40 Dae van Positiwiteit (46) A tot Z van blogging (26) Banting, LCHF (130) Bejaardesorg (2) Blogging (89) Boeke en flieks (96) Bybelkarakters A-Z (8) Die avonture van Vetsak (6) Die lewe (137) Die lewe met ‘n tikkie humor (28) Die stil kind (9) Dorpslewe, soos gesien deur ‘n plaasjapie (9) English Blog posts (43) Geldsake (33) Geleefde Christenskap (276) God en ek (30) Grepe uit die lewe (1) Hekelwerk (8) Hoe om ‘n blog te begin (5) Huwelik en Verhoudings (100) Kosdinge (127) Kruinsig Plaasakkommodasie (1) Lawwighede; Tong-innie-kies (145) Motivering en Bemoediging (135) Musiek in die Bybel (8) Om ma te wees (32) Om ouma te wees (4) Opheffingswerk; Opvoeding (59) Opstelle (2) Oudword (2) ouers van volwasse kinders -ouerleiding (8) Ouerskap en ouerleiding (86) Overberg (53) Plaaslewe en Landbousake (166) Reis-ervarings (90) Sosiale media (5) Speletjies (31) Spinnekopstories (10) Studentelewe (9) Toorts se verbeeldingsvlugte (29) Toortsie en die kleinkinders (3) Toortsie se dagstukkies op Sondae (30) Toortsie se Toeka Tokkel stories (58) Toortsie se voelgoedstories (20) Uncategorized (193) Ursula (18) Verskeidenheid Onderwerpe (126) Verslanking (67) Vrae (14) Vroue in die Bybel (15) Vrouwees (20)
Voorheen geskryf Kies Maand Augustus 2017 (20) Julie 2017 (21) Junie 2017 (21) Mei 2017 (27) April 2017 (22) Maart 2017 (29) Februarie 2017 (23) Januarie 2017 (25) Desember 2016 (19) November 2016 (37) Oktober 2016 (34) September 2016 (43) Augustus 2016 (31) Julie 2016 (35) Junie 2016 (42) Mei 2016 (31) April 2016 (26) Maart 2016 (28) Februarie 2016 (24) Januarie 2016 (23) Desember 2015 (18) November 2015 (25) Oktober 2015 (29) September 2015 (28) Augustus 2015 (28) Julie 2015 (34) Junie 2015 (27) Mei 2015 (26) April 2015 (29) Maart 2015 (28) Februarie 2015 (23) Januarie 2015 (31) Desember 2014 (24) November 2014 (18) Oktober 2014 (15) September 2014 (8) Augustus 2014 (10) Julie 2014 (11) Junie 2014 (10) Mei 2014 (14) April 2014 (20) Maart 2014 (17) Februarie 2014 (31) Januarie 2014 (25) Desember 2013 (9) November 2013 (15) Oktober 2013 (15) September 2013 (12) Augustus 2013 (20) Julie 2013 (20) Junie 2013 (7) Mei 2013 (15) April 2013 (18) Maart 2013 (14) Februarie 2013 (19) Januarie 2013 (20) Desember 2012 (12) November 2012 (31) Oktober 2012 (27) September 2012 (25) Augustus 2012 (26) Julie 2012 (29) Junie 2012 (26) Mei 2012 (22) April 2012 (17) Maart 2012 (25) Februarie 2012 (22) Januarie 2012 (34) Desember 2011 (24) November 2011 (24) Oktober 2011 (14) September 2011 (20) Augustus 2011 (17) Julie 2011 (16) Junie 2011 (7) Mei 2011 (15) April 2011 (36) Maart 2011 (34) Februarie 2011 (38) Januarie 2011 (40) Desember 2010 (13) November 2010 (32) Oktober 2010 (43) September 2010 (16)